L-UE taġġorna l-istandards minimi għall-effiċjenza tal-bini fl-użu tal-enerġija biex tavvanza fit-tranżizzjoni lejn enerġija nadifa. Fil-5 ta' Diċembru, il- Presidenza Estonjana laħqet ftehim informali mal- Parlament Ewropew dwar direttiva riveduta dwar ir-rendiment tal-bini fl-użu tal-enerġija. It-test proviżorju tal-ftehim ser jiġi ppreżentat lill-ambaxxaturi għall-UE għal approvazzjoni fit-13 ta' Diċembru. jinkoraġġixxi l-effiċjenza fl-użu tal-enerġija u għandu l-għan li jiżdied l-iffrankar tal-enerġija fis-settur tal-bini. Huwa jaġġorna u jimmodernizza d-direttiva eżistenti, filwaqt li jqis l-iżviluppi teknoloġiċi reċenti. Huwa essenzjali li fis-snin li ġejjin tingħata spinta lir-rinnovament tal-istokk tal-bini fl-UE. Din il-leġislazzjoni l-ġdida tistabbilixxi qafas simplifikat u razzjonalizzat u rekwiżiti li jwasslu għal tkabbir fir-rata, il-kwalità u l-effikaċja tar- rinnovament tal-bini u d-dekarbonizzazzjoni tal-bini għaż-żmien fit-tul. B'riżultat ta' dan, il-konsum tal-enerġija mill-bini fl-UE, li bħalissa jammonta għal 40%, ser jonqos, u dan jikkontribwixxi sostanzjalment għall-kisba tal- miri tal-UE fl-effiċjenza tal-enerġija għall-2020 u l-2030 Dan il-ftehim hu ta' benefiċċju enormi għall-Ewropej kollha u nixtieq nirringrazzja lill-Parlament Ewropew u lill-Kummissjoni Ewropea għall-isforzi tagħhom biex jintlaħaq dan il-ftehim illum. Bit-titjib tal-effiċjenza fl-użu tal-enerġija fil-bini tagħna, il-kontijiet tal-enerġija taċ-ċittadini u tan-negozji tagħna ser jorħsu. Dan il-ftehim qed iqarribna lejn il-miri tal-effiċjenza fl-enerġija għall-2020 u l-2030 u lejn tranżizzjoni kontinwa u soda għall-enerġija nadifa. Kadri Simson, Ministru għall-Affarijiet Ekonomiċi u l-Infrastruttura tar-Repubblika tal-Estonja Issa jeħtieġ li l-istati membri jistabbilixxu strateġiji għar-rinnovament fit-tul għall-mobilizzazzjoni tal-investiment fir-rinnovament tal-istokk nazzjonali tal-bini lejn stokk tal-bini ferm effiċjenti u dekarbonizzat sal-2050 . Bħala gwida għad-deċiżjonijiet dwar l-investiment, l-istati membri ser jagħtu attenzjoni partikolari għal mekkaniżmi maħsuba biex jinvolvu lill-SMEs u biex inaqqsu l-perċezzjoni ta' riskju għall-investituri tal-operazzjonijiet għall-effiċjenza fl-enerġija. Bħala novità meta mqabbla mal-qafas regolatorju attwali, id-direttiva riveduta tippromwovi l- elettromobbiltà billi tistabbilixxi rekwiżiti minimi għall-iċċarġjar effiċjenti ta' karozzi elettriċi f'bini b'aktar minn għaxar spazji ta' parkeġġ. F'bini mhux residenzjali, ser ikunu meħtieġa mill-inqas punt tal-iċċarġjar u infrastruttura ta' pajpijiet jew mogħdija ta' wajers minn qabel għal kull erba' postijiet ta' parkeġġ għal vetturi elettriċi waqt li f'bini residenzjali ser tkun meħtieġa infrastruttura ta' pajpijiet jew mogħdija ta' wajers minn qabel għal kull post ta' parkeġġ f'sitwazzjonijiet speċifiċi. Fl-istrateġiji tagħhom ta' rinnovament, l-istati membri ser jispeċifikaw għadd indikattiv ta' stazzjonijiet tal-iċċarġjar għal kull bini mhux residenzjali ġdid u bini mhux residenzjali li jsirlu rinnovament kbir sal-2028. Ġie introdott indikatur tal-istat ta' tħejjija tal-bini għat-teknoloġija intelliġenti biex jevalwa kemm dan kapaċi jadatta l-operat skont il-ħtiġijiet ta' min jgħix fih, anke bil-għan tat-titjib tar-rendiment globali tiegħu. In-natura u l-użu ta' dan huwa fakultattiv. B'din id-direttiva riveduta, l-istati membri ser ikollhom l-għażla li joħolqu bażijiet ta' data dwar ir-rendiment fl-użu tal-enerġija. Il-ġbir ta' data ser ikun limitat għal binjiet tal-gvern u d-data anonimizzata ser tkun disponibbli biss għal skopijiet ta' riċerka u għas-sid tal-bini. L-ispezzjonijiet tas-sistemi tat-tisħin u tal-arja kundizzjonata fil-bini ġew simplifikati. Il-leġislazzjoni l-ġdida tagħraf il-kompetenza tal-istati membri li jistabbilixxu l-miżuri ta' finanzjament xierqa u l-frekwenza tal-ispezzjonijiet. Il-limitu uniformi għall-ispezzjonijiet kollha ser ikun ta' , li jeskludi l-ventilazzjoni fil-każ ta' sistemi ta' arja kundizzjonata. Biex jirrazzjonalizza l-ispejjeż tal-ispezzjonijiet, sar tisħiħ tad-dispożizzjonijiet sabiex jiżguraw l-alternattivi, bħal fil-każ ta' bini mgħammar b'sistemi ta' awtomatizzazzjoni u ta' kontroll. Id-diġitalizzazzjoni tas-sistema tal-enerġija qed tittrasforma u timmodernizza l-kwadru tal-enerġija b'pass mgħaġġel. Biex tiżgura li l-bini jaħdem b'mod effiċjenti, id-direttiva l-ġdida tallinja l-aġenda tas-Suq Uniku Diġitali ma' dik tal-Unjoni tal-Enerġija . Qed jingħata inċentiv favur l-użu ta' teknoloġiji intelliġenti u l-integrazzjoni tal-enerġija rinnovabbli biex jaġġustaw u jnaqqsu l-konsum tal-enerġija bħala parti integrali ta' bini intelliġenti tal-futur. Kronoloġija u l-passi li jmiss Il-Kunsill laħaq approċċ ġenerali fil-laqgħa tal-Kunsill TTE li saret fis-26 ta' Ġunju 2017. Il-Parlament Ewropew approva l-emendi għall-proposta li ttieħed vot dwarhom fil-11 ta' Ottubru 2017 fil-Kumitat ITRE matul il-plenarja tal-25 ta' Ottubru 2017. In-negozjati bdew ftit wara fis-7 ta' Novembru. Wara dan it-tieni trilogu konklużiv, jeħtieġ li ż-żewġ koleġislaturi jikkonfermaw il-qbil. L-ambaxxaturi għall-UE ser janalizzaw it-test proviżorju għall-ewwel darba fit-13 ta' Diċembru. Wara li jiġi adottat formalment, jiġi ppubblikat fil-Ġurnal Uffiċjali tal-UE u jidħol fis-seħħ 20 ġurnata wara. Il- perijodu ta' traspożizzjoni ta' din il-leġislazzjoni huwa ta' 20 xahar. Kuntest Ir-reviżjoni tad-direttiva dwar ir-rendiment tal-bini fl-użu tal-enerġija temenda d-Direttiva 2010/31/UE u tikkomplementa l-miżuri skont id-direttiva dwar l-effiċjenza fl-enerġija, kif ukoll il-leġislazzjoni tal-UE dwar l-effiċjenza tal-prodotti fl-użu tal-enerġija. Huwa parti mill-Pakkett dwar l-Enerġija Nadifa ppreżentat mill-Kummissjoni fit-30 ta' Novembru 2016 bħala proposta konkreta għall-implimentazzjoni tal-istrateġija tal-Unjoni tal-Enerġija. L-għan ġenerali tal-istrateġija tal-Unjoni tal-Enerġija huwa li noqorbu lejn id-dekarbonizzazzjoni tal-ekonomija tal-UE sal-2030 u lil hinn, filwaqt li jissaħħu t-tkabbir ekonomiku, il-protezzjoni tal-konsumatur, l-innovazzjoni u l-kompetittività. Il-konklużjonijiet tal-Kunsill Ewropew ta' Ottubru 2014 stabbilixxew mira indikattiva ta' żieda ta' mill-inqas 27% fl-effiċjenza fl-użu tal-enerġija fil-livell tal-UE sal-2030. F'Ġunju 2017, il-Kunsill qabel dwar pożizzjoni ta' negozjar għad-direttiva riveduta dwar l-effiċjenza fl-enerġija, b'żieda fil-mira għall-effiċjenza enerġetika tal-UE għal 30% għall-perijodu 2026-2030. L-approċċ ġenerali tal-Kunsill (26 ta' Ġunju 2017) Il-proposta tal-Kummissjoni Id-Direttiva 2010/31/UE Strateġija tal-Unjoni tal-Enerġija Qafas 2030 għall-klima u l-enerġija